b'\n_START_ARTICLE_\nMali Ston\n_START_SECTION_\nZgodovina\n_START_PARAGRAPH_\nMali Ston so ustanovili Dubrov\xc4\x8dani leta 1333, Stari del naselja je obzidan z obzidjem grajenim v dveh delih. S kopne strani je bilo obzidje grajeno v letih 1336 do 1347, z morske strani pa leta 1358, ko so zgradili tudi pristani\xc5\xa1ka vrata. Na vzpetini nad mestom so 1347 pri\xc4\x8deli graditi trdnjavo s petimi obrambni stolpi, ki so obrnjeni proti morju. Trdnjavo so kasneje poimenovali Koruna. Od trdnjave se proti Stonu vije obrambni zid, imenovan Veliki zid. Veliki zid ima odvojen krak obrambnega zida do trdnjave Pozvizd, zgrajene 1335 na istoimenskem hribu._NEWLINE_Gradnjo pristani\xc5\xa1\xc4\x8da  v Malem Stonu so dokon\xc4\x8dali 1490. Pristani\xc5\xa1\xc4\x8de je grajeno po vzgledu na Dubrovni\xc5\xa1ko pristani\xc5\xa1\xc4\x8de. Tudi v tem pristani\xc5\xa1\xc4\x8du so bili trije  arzenali, v katerih so gradili in popravljali manj\xc5\xa1e bojne ladje. Slanica (skladi\xc5\xa1\xc4\x8de soli), ki je dobro ohranjena stavba in stoji ob obali, je bila postavljena v letih 1462\xe2\x88\x921481. Stavbe niso uporabljali samo za skadi\xc5\xa1\xc4\x8de,saj so nad njim imeli stanovanja mestni veljaki.'